Sign in / Join .st0{fill:#34437F;} .st1{fill:#878787;} Wednesday, October 6, 2021 ikteb hawn… Fittex "L-Armata hija garanzija li nibqgħu pajjiż ċivilizzat" – L-Arċisqof f'Jum l-Armata Minn talk.mt October 6, 2021 talk.mt "Ir-responsabbiltà li għandkom hija kbira: li tibqgħu dejjem korp dixxiplinat, ittrenjat u ppreparat għaliex l-għajta tad-dover ma tafx meta tiġi, imqar f'nofs il-baħar Mediterran." Hekk qal fl-omelija tiegħu l-Arċisqof Charles Scicluna waqt quddiesa f'Jum l-Armata li ġiet iċċelebrata llumfil-Konkatidral ta' San Ġwann, il-Belt Valletta. Il-kongregazzjoni tmexxiet mill-President ta' Malta u s-Sinjura Vella. Preżenti wkoll il-Ministru għall-Intern, Sigurtà Nazzjonali u l-Infurzar tal-Liġi, Byron Camilleri, il-Kap Kmandant tal-Forzi Armati ta' Malta, il-Brigadier Jeffrey Curmi, uffiċjali u membri tal-Armata. "intom garanzija li aħna nibqgħu pajjiż ċivilizzat, li fejn hemm l-għajnuna u l-kompetenza tagħna la nagħlqu għajnejna u lanqas insoddu widnejna. " Fl-omelija tiegħu, l-Arċisqof qal: "Intom assedjati, ħa nuża dil-kelma kważi militari, mill-għajta ta' min għandu bżonn l-għajnuna kemm f'Malta, Għawdex u Kemmuna u fl-ibħra territorjali tal-pajjiż, u wkoll fil-Baħar Mediterran fil-qasam tal-kompetenza ta' Malta. Intom assedjati minn rikjesti għall-għajnuna. Intom u tirrispondu għal dawn it-talbiet b'dedikazzjoni u b'sagrifiċċju, qed tesprimu ċ-ċiviltà tal-pajjiż tagħna." Qal ukoll li: "Jekk l-armata tneħħilha d-dixxiplina u ċ-chain of command, jispiċċa kollox, jisfaxxa kollox. Imma wara kull ħsieb, wara kull ordni, meta nsarrfu kollox, irridu naslu għall-kelma 'imħabba': imħabba għall-pajjiż, imħabba għall-armata, u mħabba għal xulxin. Għax eżerċitu mifni fih innifsu bl-għira, bil-pika, u bid-diskriminazzjoni għax wieħed iħares lejn il-kulur u mhux lejn il-kapaċitajiet, jisfaxxa wkoll għaliex l-imħabba tfisser ukoll ġustizzja, fairness, kif nitrattaw bejnietna lil xulxin, u kif nitkellmu fuq xulxin. Il-fatt li wieħed ma jridx joqgħod għall-awtorità mhuwiex sinjal tajjeb għaliex mhux qed iħobb il-vokazzjoni tiegħu. Imma min hu fl-awtorità jrid ukoll joħloq ambjent fejn kulħadd iħossu stmat għal dak li kapaċi jagħmel u għandu l-istess possibiltajiet li javvanza, hu min hu." Artiklu preċedenti "Għandu jkun hemm sforz kollettiv koordinat biex l-irwol li l-UE għandha fuq livell globali jissaħħaħ" – il-PM Artiklu li jmiss Settembru kien l-iktar xahar b'saħħtu għall-Ajruport minn meta faqqgħet il-pandemija